Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Terrori-isku vaati yhden israelilaissiviilin hengen, -
kun Länsirannan Juudeassa ja Samariassa tuliaseiskut lisääntyvät.
Yhdysvallat pahastui Israelin päätöksestä hyväksyä -
Homesh-yhteisön uudelleenasutus Pohjois-Samariassa.
Ulkoministeri Eli Cohen kehotti Eurooppaa -
vastustamaan Irania yhdessä ennen kuin on myöhäistä.
Juudeassa ja Samariassa tapahtuu entistä enemmän tuliaseiskuja.
Viime yönä vähän puolen yön jälkeen kuultiin tuliaseiskusta valtatiellä 60 -
lähellä Kirjat Arban israelilaisyhteisöjä.
Tunnistamaton asemies alkoi ampua ohiajavasta autosta IDF-sotilaita, -
jotka suojasivat moottoritietä.
Sotilasajoneuvo vahingoittui, mutta henkilövahinkoja ei tullut tietoon.
Sotilaat vastasivat ampumalla pako- autoa ja alkoivat heti etsiä epäiltyjä.
Aiemmin tänään kello 11.39 ilmoitettiin toisesta tuliaseiskusta -
lähellä Hermeshin israelilaisyhteisöä Samarian läntisillä kukkuloilla.
Lääkintähenkilöstö saapui paikalle hoitamaan 32-vuotiasta siviiliä, -
joka on yksi- ja kolmevuotiaiden lasten isä.
Hänet kiidätettiin helikopterilla sairaalaan kriittisessä tilassa.
Myöhemmin kerrottiin, -
että kaikista ponnisteluista huolimatta Meir Tamari menehtyi vammoihinsa.
IDF käynnisti yhteistyössä Shin Betin kanssa -
niiden epäiltyjen palestiinalaisterroristien etsinnän, -
jotka tekivät tappavan iskun.
Vaikka terroristit ovat yhä karkuteillä, Al-Aksan marttyyrien prikaatit, -
joka on kytköksissä palestiinalaishallintoa johtavaan -
presidentti Mahmud Abbasin Fatah- puolueeseen, ilmoitti tehneensä iskun.
Palestiinalaismedian julkaisemassa lausunnossa järjestö julisti: -
"Tämä ja muut operaatiot eivät jää viimeiseksi vastaukseksemme."
Viime yön operatiivisten toimien aikana -
palestiinalaishallinnon turvajoukkojen jäsen sai surmansa -
hyökättyään Jeninissä terrorismin vastaisia toimia suorittavia -
Israelin erikoisjoukkoja vastaan.
Fatah-puolue tunnisti, että sotilas oli Ashraf Sheikh Ibrahim.
Puolueen lausunnon mukaan hän kuoli, -
"kun hän kohtasi Jeninin kaupunkiin hyökkäävän miehittäjän".
Palestiinalaishallinnolla ei näytä olevan juurikaan vaikutusvaltaa -
miehiinsä Pohjois-Samariassa, -
missä Iranin kätyrit PIJ ja Hamas ovat saaneet vallattua alaa viime vuosina -
lännen tukemalta palestiinalaisjohdolta.
Silti palestiinalaishallinto on puhunut tekevänsä -
turvallisuusyhteistyötä Israelin kanssa varmistaakseen, -
etteivät sen kilpailijat valtaa enempää alaa.
IDF, Shin Bet ja rajapoliisin erikoisjoukot suorittivat -
terrorismin vastaisia toimia Juudeassa ja Samariassa viime yönä -
ja pidättivät yhteensä viisi terrorismista epäiltyä henkilöä.
IDF:n tiedotusyksiköstä vahvistettiin, että toimien aikana -
sotilaita tulitettiin raskaasti mukaan lukien kotitekoisilla pommeilla.
Sotilaat vastasivat kovilla panoksilla.
Yksi sotilas sai kohtalaisia vammoja omatekoisen räjähteen sirpaleesta.
Hänet vietiin sairaalaan jatkohoitoon.
Palestiinalaiset lääkintäviranomaiset vahvistivat, -
että ainakin yksi palestiinalainen asemies loukkaantui -
tulitaistossa Israelin joukkojen kanssa.
Israelilaisasuttajat avasivat seminaari- koulun Pohjois-Samarian Homeshiin, -
joka sai äskettäin takaisin laillisen asemansa, -
kun Israelissa saatiin muutettua vuoden 2005 lakia, -
jolla yhteisö oli määrätty evakuoitavaksi.
Vihdoin historiallinen hetki koittaa. Olemme parin askelen päässä siitä, -
että korjaamme vääryyden, Homeshin karkotuksen.
Ei ole kulunut päivääkään, ettemme olisi taistelleet sen puolesta, -
että vääryys saadaan oikaistua paitsi täältä karkotettujen -
myös Israelin maan ja koko kansan vuoksi.
Kaksi kuukautta sitten valtio poisti Kainin merkin valtion lakikirjoista, -
ja nyt siirrämme ješivan pysyvään paikkaansa.
Jumalan avulla saadaan myös Sanur, Ganim ja Kadim -
sekä monia muita uusia asutuksia Pohjois-Samariaan.
Homeshin uudelleenasutus suututti palestiinalaisjohdon, -
joka julisti kaikki israelilaisasutukset laittomiksi -
YK:n turvallisuusneuvoston päätöslauselman 2334 perusteella.
Se hyväksyttiin alle kuukausi ennen kuin -
tyhjää äänestänyt Obaman hallinto poistui virasta 23.12.2016.
Kaikki tapahtumat tukevat laittomien siirtokuntien rakentamista.
Se on vastoin kansainvälisiä lakeja -
ja YK:n turvallisuusneuvoston päätöslauselmia.
Uusin päätös 2334 painottaa, että siirtokunnat ovat laittomia, -
samoin laajentaminen Jerusalemissa.
Myös Bidenin hallinto pahastui Israelin päätöksestä uudelleenasuttaa Homesh
USA:n mukaan päätös ei ole linjassa -
Israelin eri USA:n hallinnoille antamien sitoumusten kanssa.
Olemme huolissamme Israelin päätöksestä -
sallia Homeshin rakentaminen Pohjois-Länsirannalle.
Israelin lain mukaan se oli rakennettu lainvastaisesti -
yksityisille palestiinalaismaille.
Kerroimme eilen, että päätös ei ole linjassa -
pääministeri Sharonin Bushin hallinnolle vuonna 2004 -
antaman kirjallisen sitoumuksen kanssa -
eikä nykyhallituksen Bidenin hallinnolle antamien sitoumusten kanssa.
Kysyitte viestinnästä Israelin kanssa, -
ja tietenkin keskustelemme Israelin kollegoidemme kanssa jatkuvasti.
En mene yksityiskohtiin viestien sisällöstä.
Kantamme on pysynyt johdonmukaisena, -
että asutusten laajentaminen heikentää -
kahden valtion mallin toteutusmahdollisuutta.
Se kiristää jännitteitä ja vahingoittaa osapuolten välistä luottamusta.
Tätä mieltä ovat olleet kaikki edeltävätkin hallinnot.
Muihin uutisiin. Israel syventää suhteitaan Euroopan maihin, -
joiden politiikkaa pidetään Israelia tukevina.
Israel pyrkii keräämään tukea -
Iranin terrorismivientiä ja ydinohjelmaa vastaan.
Israelin ulkoministeri Eli Cohen osallistui tänään -
Slavkovin kolmenväliseen kokoukseen Tšekin, Slovakian ja Itävallan kanssa.
Kokouksen aikana Cohen vakuutti: -
"Eilen Persianlahden maat, Saudi-Arabia ja Israel -
olivat Iranin tähtäimessä, nyt Ukraina on ja huomenna te."
Cohen painotti, miten tärkeää on tehdä yhteistyötä ennen kuin on myöhäistä.
Cohen kertoi myös Israelin halusta syventää suhteitaan -
Itävaltaan, Tšekkiin ja Slovakiaan.
Päivää aiemmin vieraillessaan Kroatiassa Cohen korosti myös, -
miten syvästi Israel arvostaa Kroatia-suhteitaan.
Olen Zagrebissa, Kroatian pääkaupungissa.
Vierailu kuuluu nelipäiväiseen neljän Euroopan maan kiertueeseeni.
Yhteydenpito Israelia tukeviin maihin on tärkeää, ja Kroatia on yksi niistä.
Kiitin Kroatian pääministeriä ja ulkoministeriä -
horjumattomasta tuesta Israelille kansainvälisillä foorumeilla.
Syvennämme suhteita talous- ja politiikkasektoreilla -
molempien maiden eduksi.
Seuraavaksi ulkoministeri Cohen vierailee Unkarissa ja Itävallassa.
Nelipäiväinen Euroopan-kiertue alkoi päivä sen jälkeen -
kun Ukrainan presidentti Volodymyr Zelenskyin kanslia kertoi -
lakialoitteesta asettaa Iranille 50 vuodeksi pakotteita, -
koska Iran toimittaa edelleen tuhoisia aseita Venäjälle.
Iran kiisti alun perin länsimaiset raportit droonitoimituksista Venäjälle,-
mutta kun Venäjä alkoi käyttää drooneja Ukrainaa vastaan -
ja saatiin todisteita droonien iranilaisuudesta, -
Iran muutti ääntä kellossa ja väitti, -
että droonit oli toimitettu Venäjälle ennen hyökkäystä Ukrainaan.
Länsimaat nostivat metelin siitä, -
että Iran olisi toimitanut Venäjälle ohjuksia ja drooneja Ukrainan sotaan.
Ohjusten osalta väitteet ovat täysin vääriä.
Droonien osalta totta.
Toimitimme rajatun määrän Venäjälle kuukausia ennen Ukrainan sotaa.
Sovimme Ukrainan ulkoministerin kanssa, että he toimittavat todisteet, -
jos Venäjä on käyttänyt iranilaisia drooneja Ukrainassa.
Meidän piti tavata asian tiimoilta Ukrainan kanssa kaksi viikkoa sitten.
Poliittinen delegaatiomme lähti sovittuun Euroopan maahan, -
mutta valitettavasti viime hetkillä Ukrainan delegaatio ei tullut paikalle.
USA ja jotkin Euroopan maat, kuten Saksa, olivat sanoneet Ukrainalle: -
"Tahdotteko juoda kahvia iranilaisten kanssa Euroopassa, -
kun me yritämme asettaa pakotteita droonien takia?"
Räikeillä valheillaan Iranin yrittää pelastaa kasvonsa.
Ukrainan johto ei ole vakuuttunut, -
sillä Iranin itsemurhadrooneilla on isketty ukrainalaiskaupunkeihin -
keskeytyksettä myös viime päivinä.
Kiitos seurasta!
Jos tuotantomme on siunannut sinua, harkitsethan rahalahjoitusta, -
sillä ne mahdollistavat toimintamme jatkumisen.
Kannustan rukoilemaan vainottujen veljiemme ja sisariemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen.
Suomennos: Maija Tuukkanen